CELEX: 31989R0582
Language: el
Date: 1989-03-06 00:00:00
Title: Κανονισμός (ΕΟΚ) αριθ. 582/89 της Επιτροπής της 6ης μαρτίου 1989 για τη διόρθωση του κανονισμού (ΕΟΚ) αριθ. 4061/88 συμπληρωματικών λεπτομερειών περί εφαρμογής όσον αφορά τα πιστοποιητικά εισαγωγής για ορισμένα μεταποιημένα προϊόντα με βάση τα βύσσινα καταγωγής Γιουγκοσλαβίας

Avis juridique important

|

31989R0582

Κανονισμός (ΕΟΚ) αριθ. 582/89 της Επιτροπής της 6ης μαρτίου 1989 για τη διόρθωση του κανονισμού (ΕΟΚ) αριθ. 4061/88 συμπληρωματικών λεπτομερειών περί εφαρμογής όσον αφορά τα πιστοποιητικά εισαγωγής για ορισμένα μεταποιημένα προϊόντα με βάση τα βύσσινα καταγωγής Γιουγκοσλαβίας  

Επίσημη Εφημερίδα αριθ. L 063 της 07/03/1989 σ. 0018 - 0018 Φινλανδική ειδική έκδοση: Κεφάλαιο 3 τόμος 28 σ. 0166  Σουηδική ειδική έκδοση: Κεφάλαιο 3 τόμος 28 σ. 0166 

***** ΚΑΝΟΝΙΣΜΟΣ (ΕΟΚ) αριθ. 582/89 ΤΗΣ ΕΠΙΤΡΟΠΗΣ  της 6ης Μαρτίου 1989  για τη διόρθωση του κανονισμού (ΕΟΚ) αριθ. 4061/88 συμπληρωματικών λεπτομερειών περί εφαρμογής όσον αφορά τα πιστοποιητικά εισαγωγής για ορισμένα μεταποιημένα προϊόντα με βάση τα βύσσινα καταγωγής Γιουγκοσλαβίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 426/86 του Συμβουλίου της 24ης Φεβρουαρίου 1986 περί κοινής οργανώσεως αγοράς στον τομέα των μεταποιημένων προϊόντων με βάση τα οπωροκηπευτικά (1), όπως τροποποιήθηκε τελευταία από τον κανονισμό (ΕΟΚ) αριθ. 2247/88 (2), και ιδίως το άρθρο 14 παράγραφος 3 και το άρθρο 15 παράγραφος 4,  τον κανονισμό (ΕΟΚ) αριθ. 1201/88 του Συμβουλίου της 28ης Απριλίου 1988 περί καθιερώσεως μηχανισμού κατά την εισαγωγή για ορισμένα μεταποιημένα προϊόντα με βάση τα βύσσινα καταγωγής Γιουγκοσλαβίας (3), και ιδίως το άρθρο 5,  Εκτιμώντας:  ότι το κείμενο του άρθρου 2 παράγραφος 2 του κανονισμού (ΕΟΚ) αριθ. 4061/88 της Επιτροπής (4) δεν αντιστοιχεί στο κείμενο που υποβλήθηκε για τη διατύπωση γνώμης από την επιτροπή διαχειρίσεως · ότι θα πρέπει συνεπώς να διορθωθεί ο κανονισμός που εγκρίθηκε από την Επιτροπή,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 2 παράγραφος 2 του κανονισμού (ΕΟΚ) αριθ. 4061/88, η πρώτη φράση αντικαθίσταται από το ακόλουθο κείμενο:  «Κατά παρέκκλιση από το άρθρο 8 παράγραφος 4 του κανονισμού (ΕΟΚ) αριθ. 3719/88, η ποσότητα που τίθεται σε ελεύθερη κυκλοφορία δεν μπορεί να υπερβαίνει κατά 3 % την ποσότητα που αναφέρεται στις θέσεις 17 και 18 του πιστοποιητικού εισαγωγής».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Οι διατάξεις του άρθρου 1 εφαρμόζονται στα πιστοποιητικά που εκδίδονται από την 1η Ιανουαρίου 1989.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 6 Μαρτίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 49 της 27. 2. 1986, σ. 1.  (2) ΕΕ αριθ. L 198 της 26. 6. 1988, σ. 21.  (3) ΕΕ αριθ. L 115 της 3. 5. 1988, σ. 9.